钦定古今图书集成/明伦汇编/氏族典/第545卷 > 《廖用贤尚友录》 > 狄兼谟
## 钦定古今图书集成/明伦汇编/氏族典/第545卷 > 《廖用贤尚友录》 > 狄兼谟

按《唐书狄仁杰传》：“仁杰族孙兼谟，字汝谐，及进士第，
辟襄阳使府。刚正有祖风。令狐楚执政，荐授左拾遗，
数上书言事。历刑部郎中，蕲邓郑三州刺史。岁旱饥，
发粟赈济。改苏州，以治最，擢给事中，历兵部侍郎，河
东节度使，还为尚书左丞。武宗子岘封益王，命兼谟
为傅，俄领天平节度使。辞疾，以秘书监归洛阳，迁东”
都留守，卒。